जागर-गान के अंतिम क्षणों में अवरित समस्त देवता लोगों को अशीष देते हैं, तत्पश्चात गुरू डँगरियों से कैलाश पर्वत की ओर प्रस्थान करने को कहता है। जगरिया द्वारा पुनः देव-गाथा के अंश गाये जाते हैं। ‘डँगरिये’ के शरीर में एक बार पुनः कम्पन तीव्र हो जाती है और किसी क्षण एकाएक कम्पन रूक जाती है। यही वह क्षण होता है जब डँगरिये के शरीर में आए हुए देवता अदृश्य हो जाते हैं और डँगरिये पुनः सामान्य की स्थिति में आ जाता है।